cyanic-selkie/wikianc huggingface dataset:
அவெஞ்சர்ஸ்: இன்பினிட்டி வார்
கதை சுருக்கம்
ரகசிய ஓய்வில் இருக்கும் வாண்டா மாக்ஸிமோப் மற்றும் விஷன் தனோஸ் மற்றொரு சிறு படையால் தாக்கப்படுகின்றனர். வித்யாசமான ஆயுதத்தால் குத்துப்படும் விஷன் தனது சக்திகளை பயன்படுத்த முடியாமல் திணறுகிறான். இந்த நேரத்தில் "கேப்டன் அமெரிக்கா (ஸ்டிவ் ரோஜர்ஸ்), பிளாக் விடோ (நடாஷா ரொமான்ஆஃ), மற்றும் பால்கான் (சாம் வில்சன்)" ஆகியோர் வந்து இந்த இருவரை காப்பாற்றுகின்றனர். சண்டையில் தனோசின் தளபதிகளில் ஒருவனை நடாஷா கொலை செய்துவிடுகிறாள். மீதியுள்ள தனோஸ் படை விண்வெளிக்கு தப்பிச்செல்ல, அவென்ஜர்ஸ் தலைமையகத்திற்கு இந்த ஐவர் குழு "கிவுஞ்செட் விமானத்தில்" செல்கிறது. அங்கு தனோசை பற்றி ஹல்க் மற்றும் வார் மெஷின் "ஜேம்ஸ் ரோட்ஸ்" ஆகியோர் சொல்கின்றனர். விஷன் தன் தலையில் இருக்கும் "புத்தி முடிவிலி கல்லை" வெடிக்கவைக்க வாண்டாவை கெஞ்சுகிறான். அதன் மூலம் தனோசின் திட்டதை நிரந்தரமாக தடுக்கலாம் என கூறுகிறான் விஷன். அச்செயலுடன் அத்துடன், விஷனும் அழிந்துவிடுவான் என்பதால் மற்றோர் இதை முற்றிலும் நிராகரிக்கின்றனர். முடிவிலி கல்லை விஷனிடமிருந்து பாதுகாப்பாய் பிரிக்க, பேனர் மற்றும் ஸ்டீவ் ரோஜர்ஸ் அறிவுரைப்படி மொத்த குழுவும் வகாண்டா செல்கிறது. வகாண்டாவில் அரச படைகளும், ஓய்வில் இருக்கும் "விண்டேர் சோல்ஜர்" பக்கி பார்ன்ஸ் ஆகியோர் சண்டைக்கு வரவிருக்கும் தயார் ஆகின்றனர்.
விண்வெளியில் மிதக்கும் தோரை "காலக்சி கார்டியன் குழு" மீட்கிறது. நடந்த சம்பவங்களை தோர் விவரிக்கிறான். தனோசை கொள்ள தனக்கு தேவையான புது ஆயுதத்தை செய்ய, கார்டியன் குழுவின் ஒரு சிறு விண்கலத்தை எடுத்துக்கொண்டு, தோர் நிவிடெல்லியிர் செல்கிறான். அவனுடன் க்ரூட் மற்றும் ராக்கெட் செல்கின்றன. அதே நேரம், "உண்மை முடிவிலி கல்லை" எடுக்க தனோஸ் "நோ-வெர்" செல்வதை அறியும் "காலக்சி கார்டியன் குழு" ,தனோசை கொல்ல அங்கு விரைகிறது. ஆனால், தனோஸ் அவர்களுக்கு முன்பே அங்கு வந்து, அவ்விடத்தை அழித்து, "உண்மை முடிவிலி கல்லை" கையுறையில் சேர்த்ததை அவர்கள் தாமதமாகவே உணர்கின்றனர். "ஆன்மா முடிவிலி கல்லின் உறைவிடத்தை" அறிந்த, காலக்சி கார்டியன் குழுவில் உள்ள தன் மகள் "கமோராவை" தனோஸ் கடத்திக்கொண்டு,மறைந்துவிடுகிறான். மீதமுள்ள பீட்டர் குவில், ட்ராக்ஸ் மற்றும் நெபுலா,தனோசின் டைடன் கிரகத்திற்கு சென்று, பழி வாங்க, தனோஸிற்காக காத்திருக்கின்றனர். அதே நேரம், டைடன் நோக்கி செல்லும் விண்கலத்தில் வைத்து, ஸ்டிரேன்ஜிடம் உள்ள கால முடிவிலி கல்லை பெற தனோசின் தளபதி "எபோனி மா" முயல்கிறான். அயர்ன்மேன் ஸ்பைடர்மேன் கூட்டணி எபோனியை வெற்றுவெளிக்குள் அனுப்பி கொல்கிறது. பின்பு டோனியின் அறிவுரையின்படி தனோசை அவனிடத்தில் வைத்து தோற்கடிக்க இந்த மூவர் குழு அதே விண்கலத்தின் இலக்கில் வந்து இறங்குகிறது. அங்கு ஏற்கனவே இருக்கும் "காலக்சி கார்டியன் குழுவுக்கும்" இவர்களுக்கும் சண்டை ஏற்பட்டு, பின்பு தோர் பற்றிய தகவலால் இறுகுழுக்களும் சமரசமாகி, இணைந்து தனோசை வெல்ல திட்டம் தீட்டுகின்றன. ஸ்டிரேன்ஜ் கால முடிவிலி கல்லை பயன்படுத்து வரவிற்கும் சண்டையின் அனைத்து விதமான முடிவுகளையும் பார்க்கிறான். 1.4 கோடி நிகழக்கூடிய முடிவுகளில், ஒன்றில் மட்டுமே தனோஸ் தோற்கிறான் என்பதை ஸ்டிரேன்ஜ் அனைவருக்கும் கூறுகிறான்.
மெர்வின் புரூக்கர்
மெர்வின் புரூக்கர் (Mervyn Brooker, பிறப்பு: மார்ச்சு 24 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1974-1976 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
அவெஞ்சர்ஸ்: இன்பினிட்டி வார்
கதை சுருக்கம்
வகாண்டாவில் விஷனின் தலையில் இருக்கும் கல்லை இளவரசி ஸூரி பிரித்து எடுக்க துவங்குகிறாள். அதே நேரம், தானோஸின் பெரும்படை வகாண்டாவின் தலைநகரை தாக்குகிறது. வாகண்டா அரசன் டீ'சாலா (பிளாக் பாந்தர்), கேப்டன் அமெரிக்கா (ஸ்டிவ் ரோஜர்ஸ்), விண்டர் சோல்ஜர் (பக்கி பார்ன்ஸ்), வார் மெஷின் (ஜேம்ஸ் ரோட்ஸ்), பால்கான் (சாம் வில்சன்), டோரா மிலேஜே படை, "ஹல்க் பஸ்டர் அயெர்ன் மேன்" உடுப்பில் ப்ருஸ் பேனர், பிளாக் விடோ( நடாஷா ரோமன்ஆப்) மற்றும் வகாண்டாவின் அனைத்து படைகளும் சண்டைக்கு செல்கின்றன. வாண்டா மட்டும் விஷனின் அருகில் கல்லை அழிக்க இருக்கிறாள். சண்டை செல்ல செல்ல, தனோஸ் படைகளின் கை ஓங்குகிறது. அதே நேரம், வாண்டா சண்டைக்குள் வந்து, தனோசின் ஒரு தளபதியை கொள்கிறாள். விண்வெளியில், தோர் தனக்கு தேவையான "ஸ்ட்ரோம் பிரேக்கர்" கோடரியை, குள்ளன் ஏத்திரி உதவியுடன், கடும் முயற்சியால் உருவாக்கி, காயங்களால் மயங்குகிறான். க்ரூட் தனது வலது கையை கோடரிக்கு கைப்பிடியாக உருமாற்றி கோடரியை செய்து முடிகின்றது. உடனே அந்த கோடரி தோரின் கைக்கு சென்று, தோர் முழு பலத்துடன் எழுகிறான். உடனே "ஸ்ட்ரோம் பிரேக்கர்" கோடரியை பயன்படுத்தி, பைபிரோஸ்ட் மூலம் வாகாண்டா பொற்காலத்திற்குள் வருகிறது தோரின் குழு. வாகண்டாவில் நடக்கும் போரின் போக்கை மாற்றி, வாகண்டாவிற்கு வெற்றி கிட்ட செய்கிறான் தோர். ஆராய்ச்சி கூடத்தில் விஷன் மீண்டும் தாக்கப்பட்டு, காட்டிற்குள் தள்ளப்படுகிறான். அங்கு வரும் ப்ருஸ் பேனர், தனோசின் ஒரு தளபதியை கொல்கிறான். கேப்டன் அமெரிக்காவை தனோசின் இன்னொரு தளபதி கொல்ல முயலும்போது, விஷன் அவனை கொன்று கேப்டனை காக்கிறான்.
மெர்வின் புரூக்கர்
வெளி இணைப்பு
மெர்வின் புரூக்கர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
அவெஞ்சர்ஸ்: இன்பினிட்டி வார்
கதை சுருக்கம்
தனோஸ் கமோராவின் இளைய சகோதரி நெபுலாவை கமோராவின் முன் வைத்து கொடுமை செய்கிறான். இதை தாங்காமல் கமெரா, "ஆன்மா முடிவிலி கல்" வொர்மியர் கிரகத்தில் உள்ள உண்மையை கூறுகிறாள். அவளை அழைத்துக்கொண்டு தனோஸ் "விண்வெளி முடிவிலி கல்லை" பயன்படுத்தி வொர்மியர் செல்கிறான். அங்கு " ஒருவன் தான் மிகுந்த அன்பு வைத்துள்ள உயிரை மலை உச்சியில் இருந்து கீழே தள்ளி பலி குடுத்தால் மட்டுமே கல் கிடைக்கும்" என கல்லின் பாதுகாவலன் ரெட் ஸ்கல் கூறுகின்றான். தன் வளர்ப்பு மகளான கமோராவை சோகத்துடன் பலி,குடுத்துவிட்டு, ஆன்மா கல்லை கைப்பற்றுகிறான் தனோஸ். பின்பு, டைடன் கிரகத்திற்கு "விண்வெளி முடிவிலி கல்லை" பயன்படுத்தி தனோஸ் செல்கிறான். டைடன் கிரகத்திற்கு வரும் தனோஸ், அவென்ஜர்ஸ்-கார்டியன்ஸ் கூட்டுபடையால் தாக்கப்படுகிறான். தனோசின் இளைய மகள் நெபுலாவும் அங்கு வந்து தனோசை தங்குகிறாள். ஒரு கட்டத்தில், தனோசை அனைவரும் பிடிக்குள் கொண்டுவந்து, அவனின் முடிவிலி கையுறையை கழட்ட துவங்குகின்றனர். அப்போது நெபுலா மூலம் கமெராவின் மரணத்தை அறியும் பீட்டர், தனோஸ் தோற்கும் நேரத்தில் உணர்ச்சி வசப்பட்டு தவறு செய்கிறான். சுதாரித்து மீண்டெழும் தனோஸ், அனைவரையும் தோற்கடித்து, டோனி ஸ்டார்க்கை கத்தியால் குத்துகிறான். டோனியின் உயிரை காக்க, "கால முடிவிலி கல்லை" தனோஸிடம் ஸ்டிரேன்ஜ் ஒப்படைக்கிறான். "கால முடிவிலி கல்லை" தன் முடிவிலி கையுறையில் சேர்த்துக்கொண்டு, மீதமுள்ள கடைசி கல்லை எடுக்க "வின்வெளி முடிவிலி கல்லை" உபயோகித்து  பூமிக்கு சென்றுவிடுகிறான் தனோஸ். டோனி மற்றும் சகாக்கள் மனம் உடைந்து பொய் டைடன் கிரகத்தில் இருக்கின்றனர்.
மெர்வின் புரூக்கர்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:2019 இறப்புகள்
அவெஞ்சர்ஸ்: இன்பினிட்டி வார்
கதை சுருக்கம்
வாகாண்டாவில் போர் முடியும் சமயத்தில், அங்கு வரும் தனோஸ் முடிவிலி கையுறையில் இருக்கும் 5 முடிவிலி கற்களை பயண்படுத்தி, அவென்ஜர்ஸ் அனைவரையும் எளிதில் தோற்கடிக்கிறான். ஆனால், வாண்டா " புத்தி முடிவிலி கல்லை" விஷன் தலையிலேயே வைத்து அழித்து விடுகிறாள். விஷனும் இறந்துவிடுகிறான். வாண்டாவின் தியாக செயலை பாராட்டும் தனோஸ், "கால முடிவிலி கல்லை" பயன்படுத்தி காலத்தை 2 நிமிடம் பின்னோக்கி திரும்புகிறான். தனோஸ் வாண்டாவை தாக்கிவிட்டு, "புத்தி முடிவிலி கல்லை" விஷன் தலையிலிருந்து பிரித்து எடுக்கிறான். விஷன் மீண்டும் இறந்துவிடுகிறான். ஆறாவது கல்லையும் தன் முடிவிலி கையுறையில் சேர்க்கும் தனோஸ், பிரபஞ்சத்தில் மிகவும் ஆற்றல் மிக்கவனாகிவிடுறான். ஆனால்,தோர் தனோசின் நெஞ்சில் தன் "ஸ்டார்ம்பிரெக்கார்" கோடரியால் தாக்கி, பெரும் காயத்தை உண்டாக்குகிறான். அதையும் தாண்டி தனோஸ் 6 முடிவிலி கற்களையும் ஒருசேர பயன்படுத்த சொடக்கு போடுகிறான். தனோசின் கையுறை சொடக்கு போட்ட உடனே கருகிவிடுகிறது. "விண்வெளி முடிவிலி கல்லை" பயன்படுத்தி தனோஸ் தப்பி செலகிறான். தனோசின் விருப்பம்போல, பிரபஞ்சத்தில் சரிபாதி நடமாடும் உயிர்கள் காற்றில் கரைந்து இறந்து விடுகின்றன. வாகாண்டா அரசன் பிளாக் பாந்தர், வின்டர் சோல்ஜர், பால்கான், வாண்டா, இளவரசி ஸூரி, க்ரூட், நிக் பியூரி, மரியா ஹில், டைட்டன் கிரகத்திலுள்ள பீட்டர் கிவில், டிராக்ஸ், மென்டிஸ், ஸ்பைடர்மேன், டாக்டர் ஸ்டிரேன்ஜ் ஆகியோரும் காற்றில் கரைந்து மறைந்து போகின்றனர்.தனோஸ் தான் முன்பே தேர்ந்தெடுத்த சிறு கிரகத்தில் நிம்மதியாக ஓய்வெடுக்க ஆரம்பிக்கிறான். உயிர் தப்பிய அனைத்து கிரகவாசிகளும் அதிர்ச்சியில் ஆழ்த்தப்படுகின்றனர்.
வெளி இணைப்புகள்
பகுப்பு:2018 திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அவெஞ்சர்ஸ் (திரைப்படத் தொடர்) பகுப்பு:ஐமேக்ஸ் திரைப்படங்கள் பகுப்பு:தொடர் திரைப்படங்கள் பகுப்பு:2018 ஆங்கிலத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அறிவியல் புனைகதை போர் திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:மார்வெல் திரைப் பிரபஞ்சம்: மூன்றாம் கட்டம்
வருஷமெல்லாம் வசந்தம்
வகை
காதல் திரைப்படம்
கதை
படிப்பறிவு கொண்ட ஒரு சகோதரன், படிப்பறிவு இல்லாத ஒரு சகோதரன் இருவருக்கும் இடையிலுள்ள கருத்து வேறுபாடுகள், ஒரு பெண் மேல் இருவருக்கும் வரும் காதலினால் போட்டி, பொறாமையாக மாறுகிறது. அப்பெண்ணைக் கவர அவர்கள் செய்யும் முயற்சிகளும், அப்பெண் யாரை விரும்பினாள்  என்று செல்லும் கதை.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சிற்பி இசையமைத்த திரைப்படங்கள்
பெத்தபஞ்சாணி
பெத்தபஞ்சாணி (பெத்தபஞ்சனி) மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:சித்தூர் மாவட்டம்
பொண்ட் பல்கலைக்கழகம்
பொண்ட் பல்கலைக்கழகம் (Bond University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் றொபினா நகரத்தில் அமைந்துள்ளது. 1987 ஆம் ஆண்டு தொடங்கப்பட்டது. ஆஸ்திரேலியாவின் முதல் தனியார் பல்கலைக்கழகம்.
பகுப்பு:ஆஸ்திரேலியப் பல்கலைக்கழகங்கள்
வெள்ளாறு (தெற்கு)
வெள்ளாறு (South Vellar) புதுக்கோட்டை மாவட்டம், திருச்சி மாவட்டம் போன்ற பகுதிகளில் ஓடும் சிற்றாறாகும். திருச்சி மாவட்டம், மணப்பாறை தாலுகா, துவரங்குறிச்சியிலிருந்து 20 கி.மீ வடமேற்கேவுள்ள குமரிக்கட்டை வனப்பகுதிகளில் உற்பத்தியாகிறது. வேம்பனூர் நீர்த்தேக்கத்திலிருந்து வரும் உபரிநீரையும் சேர்த்துக் கொண்டு 137 கிமீ தூரம் ஓடி மணமேல்குடி தாலுகா, மும்பாலை கிராமத்தின் அருகே வங்கக்கடலில் சேர்கிறது. நெருங்கிக்குடியாறு மற்றும் குண்டாறு இதன் துணையாறுகளாகும். புதுக்கோட்டை திருமயம் வட்டத்திலிருந்து 30 கி.மீ ஓடி கும்மன்குடி அருகே நெருங்கிக்குடியாறு வெள்ளாற்றுடன் சேர்கிறது. புதுக்கோட்டை, கவிநாடு பெரிய நீர்த்தேக்கத்திலிருந்து 7.50 கி.மீ ஓடி கடயக்குடியில் குண்டாறு இவ்வாற்றுடன் சேர்கிறது. தமிழக நதிநீர் இணைப்புத் திட்டத்தின்படி காவிரியுடன் இந்த ஆற்றை இணைக்க திட்டமிடப்பட்டுள்ளது.
மேற்கோள்கள்
பகுப்பு:புதுக்கோட்டை மாவட்ட ஆறுகள் பகுப்பு:திருச்சிராப்பள்ளி மாவட்ட ஆறுகள்
பிரான்சின் மண்டலங்கள்
பிரான்சு 18 நிர்வாக மண்டலங்களாகப் (régions) பிரிக்கப்பட்டுள்ளது. இந்த மண்டலங்கள் உள்ளாட்சி அமைப்பின் அங்கமாகும்.
பெருநகரப் பிரான்சில் 13 மண்டலங்கள் உள்ளன. இதில் கார்சிகாவிற்கு மட்டும் சிறப்பு தகுதி வழங்கப்பட்டுள்ளது. இது கூட்டு ஆள்புலம் எனப்படுகின்றது. ஐந்து மண்டலங்கள் கடல்கடந்து உள்ளன.
முன்பு 27 மண்டலங்கள் இருந்தன. 2016இல் இவற்றில் சில இணைக்கப்பட்டு 18ஆக வரையறுக்கப்பட்டுள்ளன. புதிய மண்டலங்களின் பெயர்களைக் குறித்து அவை சூலை 1, 2016க்குள் முடிவு செய்ய வேண்டும். அக்டோபர் 1, 2016 அன்று அதிகாரபூர்வமாக அவை அறிவிக்கப்படும்.
வெளி இணைப்புகள்
பகுப்பு:பிரான்சின் நிர்வாகப் பிரிவுகள்
ராஜன் கொரான்
'''கே. ராஜன்' (K. Rajan'', பிறப்பு: 19 சனவரி 1981) மலேசியக் கால்பந்து வீரர் ஆவார்.
இவர் நெகிரி செம்பிலான் என்ற மாநிலத்தில் பிறந்தார். இவர் மலேசியாவின்  சங்கக் கால்பந்து சங்கத்தைச் சார்ந்தவர். தற்பொழுது எஃப்.ஏ.எம். கூட்டமைப்பின் ஒரு பிரிவான என். ஒன்பது. எஃப்.சி அமைப்பில் பயிற்சியாளராகப் பணியாற்றுகிறார்.
சரவாக் கால்பந்துக் கழகத்தின் முன்னாள் உறுப்பினரான இவர், மலேசியா லீக் அணிகளில் வேறு பல அணிகளுக்கும் விளையாடியுள்ளார்.
இவர் மலேசியாவின் தேசிய கால்பந்தாட்ட அணியிலும் விளையாடி உள்ளார்.
ஒருங்கிணைந்த மலாக்கா
2013 நவம்பர் ,13ஆம் நாள்  மலேசியாவின்  எஃப்.ஏ.எம். கூட்டமைப்பின் சார்பாக ஒருங்கிணைந்த மலாக்காவுடனான் ஒப்பந்தத்தில் கையொப்பமிட்டிருந்தார். 2014 மார்ச் 23ஆம் நாள் ஒருங்கிணைந்த மலாக்கா அணிக்காக விளையாடி தன்னுடைய முதல் இலக்கினை அடைந்தார்,  ஒருங்கிணைந்த மலாக்கா அணியின் சார்பாக கோலாலம்பூர் கால்பந்துச் சங்கத்திற்கு எதிராக விளையாடினார். இவரது அணி 3:1 என்ற விகிதத்தில் வெற்றி பெற்றது.
மால்கம் ஜார்டைன்
மால்கம் ஜார்டைன்  (Malcolm Jardine , பிறப்பு: சூன் 8 1869, இறப்பு: சனவரி 16 1947),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 46 முதல்தர துடுப்பாட்டப் போட்டிகளில் கலந்து கொண்டுள்ளார். 1889-1897 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மால்கம் ஜார்டைன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 17, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1869 பிறப்புகள் பகுப்பு:1947 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
உருகுக்கம்பி
thumb|மின் உருகியின் வகைகள் இலத்திரனியலிலும், மின்பொறியியலிலும், உருகுக்கம்பி அல்லது மின்னுருகி (fuse) என்பது ஓர் உலோக கலவையால் ஆன கம்பி ஆகும். இதில் 37% காரீயம் 63% ஈயம்  உள்ளது. இது அதிக மின்தடையும், குறைந்த உருகு நிலையும் கொண்டது. மின் சாதனத்தோடு மின் உருகி தொடராக இணைக்கப்படும். மின்சுற்றில் இணைக்கப்பட்டு உள்ளபோது, வரையறுக்கப்பட்ட அளவினை விட அதிக மின்னோட்டம் பாயும்போது உருகுக்கம்பி உருகி, மின்சுற்று முறிக்கப்படுகிறது. இதனால் பிற கருவிகளில் அதிக மின்னோட்டம் தவிர்க்கப்படுகிறது. அதனால் மின் கருவிகள் காக்கப்படுகின்றன. பின் உருகுக்கம்பி,அதன் வகையைப் பொறுத்து மாற்றப்படவோ அல்லது புதிதாக சுற்றப்படவோ வேண்டும். உருகுக்கம்பிகள் பல வகைப்படும். பயன்பாட்டினைப் பொறுத்து தேர்வு செய்யப்படுகின்றன. பொதுவாக தகரம் மற்றும் காரீயத்தால் இவை உருவாக்கப்படுகின்றன. மின்னழுத்தத்தில் ஏற்படும் மாற்றத்தால் குறுக்குச் சுற்று உண்டாவதைத் தவிர்க்கிறது. மின் கருவிகளில் பாயும் மின்னோட்டம், மின்னழுத்தம் ஆகியவற்றைப் பொறுத்து உருகுக்கம்பிகள் பல வகையாகப் பிரிக்கப்படுகின்றன. சுற்றமைப்புப் பிரிகலன் பழுதடைந்த மின் சாதனத்திலிருந்து மின்னோட்டத்தை தானாகவே தடை செய்ய ADS (Automatic Disconnection of Supply) எனப்படும் தானியங்கி மின் சுற்று முறிப்பான் பயன்படுகிறது. சுற்றமைப்புப் பிரிகலன் என்பது இவ்வகையைச் சேர்ந்த ஒரு மின் சுற்று முறிப்பான் ஆகும்.
உருவாகும் விதம்
உருகுக்கம்பி பொதுவாக காரீயம் ஈயத்தாலான உலோகக்கலவையால் செய்யப்படுகிறது. குறிப்பிட்ட அளவிற்குள் எவ்வளவு மின்னோட்டம் எவ்வளவு காலம் பாய்ந்தாலும் உருகுக்கம்பி எந்த பாதிப்பையும் அடைவதில்லை. நீண்ட நாட்கள் ஆன பின் ஆக்சினேற்றம் காரணமாக, உருகுக்கம்பி உருகிட வாய்ப்புள்ளது. உருகுக்கம்பிகள் பொதுவாக காற்றினால் சூழப்பட்டிருக்கும், ஆனால் சில உருகுக்கம்பிகள் மணல் அல்லது மின் கடத்தா திரவங்களினால் சூழப்பட்டிருக்கும்.
தானுந்து உருகுக்கம்பி
தானுந்து உருகுக்கம்பி (Automotive fuses) என்பது மின் கம்பிகளையும், மின் கருவிகளையும் பாதுகாக்கப் பயன்படுகிறது. பயன்பாட்டைப் பொறுத்து பல் வேறு உருகுக்கம்பிகள் பயன்பாட்டில் உள்ளன. இவை தானுந்து சாதனங்களில் பயன்படுத்தப்படுவதால் அவ்வாறு அழைக்கப்படுகிறது.
இவை பொதுவாக நான்கு வகையாகப் பிரிக்கப்படுகிறது.
உயர் மின்னழுத்த உருகுக்கம்பி
115,000 வோல்ட் வரையுள்ள மாறுதிசை மின்னோட்டம் பாயும் மின் பகிர்மானக் கம்பிகளில் உயர் மின்னழுத்த உருகுக்கம்பி பயன்படுத்தப்படுகிறது. உயர் மின்னழுத்த உருகுக்கம்பிகள், மின்மாற்றி போன்ற கருவிகளைப் பாதுகாக்க உதவுகிறது.
உருகுக்கம்பிகளில் காணப்படும் சில குறியீடுகள்
உருகுக்கம்பிகளில் காணப்படும் சில குறியீடுகளைக் காண இயலும். இவை எந்தெந்த சூழலில் உருகுக்கம்பிகளைப் பயன்படுத்த வேண்டும் என்பதை உணர்த்துகிறது. கொடுக்கப்பட்ட குறியீடுகளில் சில
வெப்பநிலை மாற்றத்தால் உருகுக்கம்பியில் ஏற்படும் மாற்றங்கள்
சுற்றுப்புற வெப்பநிலை உருகுக்கம்பியின் செயல்பாட்டை பெரிதும் பாதிக்கிறது. வெப்பநிலை மாற்றத்தால் உருகுக்கம்பியில் ஏற்படும் மாற்றங்கள் உற்பத்தியாளர்களால் வழங்கப்படுகிறது. 25 °C வெப்பநிலையில் 1 A மின்னோட்டம் கொண்ட உருகுக்கம்பி, −40 °C வெப்பநிலையில் 10% அல்லது 20% மின்னோட்டம் அதிகம் பாய்கிறது. 100 °C வெப்பநிலையில் 80% மின்னோட்டம் பாயும் போதே மின் சுற்று முறிக்கப்படுகிறது.
மேற்கோள்கள்
பகுப்பு:இலத்திரனியல் பகுப்பு:மின்னியல் பகுப்பு:மின் உறுப்புகள் பகுப்பு:19-ஆம் நூற்றாண்டுக் கண்டுபிடிப்புகள்
வாத்வான் இராச்சியம்
வாத்வான் இராச்சியம் (Wadhwan state), இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் சுரேந்திரநகர் மாவட்டத்தின் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, மோர்வி இராச்சியம் 627 சதுர கிலோ மீட்டர் பரப்பளவும், 42,602 மக்கள் தொகையும் கொண்டிருந்தது. இதன் தலைநகரம் வாத்வான் (சுரேந்திரநகர்) ஆகும்.
வரலாறு
வாத்வான் இராச்சியம் 1681-ஆம் ஆண்டில் பகத்சிங் உதய்சிங்ஜி நிறுவினார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற வாத்வான் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கினர். இது பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி மோர்வி இராச்சியம்   1948-ஆம் ஆண்டு முதல் 1956-ஆம் ஆண்டு முடிய   சௌராஷ்டிர மாநிலத்துடன் இணக்கப்பட்டது. மாநில மறுசீரமைப்புச் சட்டத்தின் படி, மோர்வி இராச்சியம் 1956-ஆம் ஆண்டில் நிறுவப்பட்ட குஜராத் மாநிலத்தில் இணைக்கப்பட்டது.
ஆட்சியாளர்கள்
வாத்வான் ஆட்சியாளர்கலை தாக்கூர் சாகிப் என்பர்.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:சுரேந்திரநகர் மாவட்டம் பகுப்பு:குசராத் வரலாறு பகுப்பு:கத்தியவார் முகமை
செம்பியன்
செம்பியன் என்பவர் சோழர் குலத்தின் முன்னோனாக கருதப்படுகிறார். இந்திர விழாவை இவரே ஆரம்பித்தார். புறாவிற்காக சதையை அறுத்துக்கொடுத்தவர் என்று கூறப்பெறுகிறார்.
இவரின் கதை வடபாரத சிபி மன்னனோடு ஒத்துப்போவதால் இருவரும் ஒருவரே என்று சில ஆராய்ச்சியாளர்கள் கருதுகின்றனர்.
மேற்கோள்கள்
பகுப்பு:முற்காலச் சோழர்கள்
புழுதிவாக்கம் பிடாரி அம்மன் கோயில்
பிடாரி அம்மன் கோயில் தமிழ்நாட்டில் திருவள்ளூர் மாவட்டம், புழுதிவாக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கள்ளியடியேந்தல் ஊராட்சி
கள்ளியடியேந்தல் ஊராட்சி (Kalliyadiyenthal Gram Panchayat), தமிழ்நாட்டின் ராமநாதபுரம் மாவட்டத்தில் உள்ள நயினார் கோயில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 586 ஆகும். இவர்களில் பெண்கள் 318 பேரும் ஆண்கள் 268 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
த கூப்
தி கப் (The Coup) இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்த திரைப்படத்தை ஜோன் எரிக் டோவ்ட்லே என்பவர் இயக்கியுள்ளார்.
இந்த திரைப்படத்தில் ஓவன் வில்சன், பியர்ஸ் புரோஸ்னன், லேக் பெல், ஸ்டெர்லிங் ஜெரின்ஸ், ஸ்பென்சர் காரெட் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியானது.
வெளி இணைப்புகள்
பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள்
விக்கிமேற்கோள்
விக்கி மேற்கோள் (Wikiquote), விக்கிப்பீடியாவை நடத்தும் விக்கிமீடியா நிறுவனத்தின் இன்னொரு திட்டமாகும். இத்திட்டமும் விக்கி மென்பொருளை பயன்படுத்துகிறது. அனைத்து மொழிகளில் உள்ள மேற்கோள்களின் கட்டற்ற இணையத் தொகுப்பை உருவாக்குவது இத்திட்டத்தின் நோக்கமாகும். மேலும் இது புகழ்பெற்ற மக்கள், திரைப்படங்கள், புத்தகங்கள் மற்றும் பழமொழி ஆகியவற்றின் மேற்கோள்களை உள்ளடக்கிய ஒரு மேற்கோள் களஞ்சியமாகும்.
இத்தளமானது தமிழிலும் செயல்பட்டு வருகிறது. ஆனால் இதில் அதிகமான பங்களிப்பாளர்கள் இல்லாத காரணத்தினால் தமிழில் இத்திட்டத்தை முடக்கும் தீர்மானம் கொண்டுவரப்பட்டு பின்னர் தமிழ் விக்கிமீடியர்களின் எதிர்ப்பினாலும் சில பங்களிப்பாளர்களாலும் இத்திட்டம் இன்று தமிழிலும் நிலையாக உள்ளது.
தமிழில் விக்கிமீடியா நிறுவனத்தின் பிற திட்டங்கள்
விக்கிமீடியா பொதுவகத்தில்
மேற்கோள்கள்
பகுப்பு:விக்கிமீடியா திட்டங்கள்
கன்பரா பல்கலைக்கழகம்
கன்பரா பல்கலைக்கழகம் (University of Canberra) ஆஸ்திரேலியாவிலுள்ள பல்கலைக் கழகங்களுள் ஒன்றாகும். ஆஸ்திரேலிய தலைநகரப் பிரதேசத்தில் கன்பராவில் அமைந்துள்ளது. 1967 ஆம் ஆண்டு தொடங்கப்பட்டது. இதன் ஒரு வளாகம் பிறிஸ்பேன் நகரிலும் உள்ளது.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
தொல்லியல் அருங்காட்சியகம், சண்டேரி
சண்டேரி தொல்லியல் அருங்காட்சியகம் இந்தியாவின் மத்தியப் பிரதேச மாநிலத்தில் உள்ள சண்டேரி என்னும் இடத்தில் உள்ளது. தில்லியையும் போபாலையும் இணைக்கும் தொடர்வண்டிப் பாதையில் லலித்பூரில் இருந்து 40 கிலோமீட்டர் தொலைவில் இது அமைந்துள்ளது. மிகவும் அறியப்பட்ட மத்திய கால நகரமான சண்டேரியின் சுற்றாடலில் பல பெரிய நினைவுச்சின்னங்களும், பாதுகாப்பு அரண்களும், பண்பாட்டு மரபுகளை விளக்கும் பல்வேறு பொருட்களும் காணப்படுகின்றன. இவ்விடம், மௌரியர், சுங்கர், நாகர், குப்தர், புசியபூதிகள், பிரதிகாரர் எனப் பல மரபினரால் ஆளப்பட்டதற்கான சான்றுகள் இங்கே மேற்கொள்ளப்பட்ட அகழ்வாய்வுகளின் மூலம் கிடைத்துள்ளன.
இங்கே அமைந்துள்ள தொல்லியல் கள அருங்காட்சியகம் 1999 ஆம் ஆண்டு ஏப்ரல் மாதம் 3 ஆம் தேதி திறந்துவைக்கப்பட்டது. இங்குள்ள பெரும்பாலான காட்சிப்பொருட்கள், இப்பகுதியில் அழிந்த நிலையில் உள்ள கோயில்களில் இருந்து கிடைத்த கட்டிடக் கூறுகள், சிற்பங்கள் போன்றவையாகும். இவை பெரும்பாலும் 10 ஆம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்தவை.
வெளியிணைப்புக்கள்
பகுப்பு:மத்தியப் பிரதேச அருங்காட்சியகங்கள் பகுப்பு:தொல்லியல் அருங்காட்சியகங்கள்
அல் மதீனா (1967 சிற்றிதழ்)
அல் மதீனா இலங்கை, கொழும்பிலிருந்து 1967ல் வெளிவந்த ஓர் இசுலாமிய மாத இதழாகும்.
பொருள்
"அல் மதீனா" என்றால் "நபிப் பட்டினம்" என்று பொருள்படும்
உள்ளடக்கம்
ஒரு இலக்கிய ஏடு என்ற வகையில் கதை, கவிதை, கட்டுரை, வரலாறு துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை இது உள்ளடக்கியிருந்தது.
ஆதாரம்
பகுப்பு:இலங்கை இசுலாமியத் தமிழ் இதழ்கள்
கோர்ஃபு
கோர்ஃபு (Corfu அல்லது Kerkyra (    , pronounced [ˈcercira]   என்பது அயோனியன் தீவுகளின் அயோனியன் கடலில் உள்ள ஒரு கிரேக்க தீவு ஆகும். இதன் சிறிய துணைத் தீவுகள் உள்ளிட்டவை, கிரேக்கத்தின் வடமேற்கு எல்லையாக உள்ளளன. இந்த தீவு கோர்ஃபு பிராந்திய அலகின் ஒரு பகுதியாகும், மேலும் இது ஓதோனோய், எரிகோசா, மாத்ராகி தீவுகளுடன் மூன்று நகராட்சிகளைக் கொண்டதாக உள்ளது. தீவின் முக்கிய நகரம் (ம. தொ. 32,095) கோர்பு என்று அழைக்கப்படுகிறது. கோர்பு அயோனியன் பல்கலைக்கழகத்தின் அமைவிடம்.
இந்த தீவு கிரேக்கத் தொன்மங்களின் தொடக்கத்திலிருந்து கிரேக்கத்தின் வரலாற்றுடன் பிணைக்கப்பட்டுள்ளது, மேலும் இது பல போர்கள் மற்றும் வெற்றிகளில் குறிக்கப்பட்டுள்ளது. இது பண்டைய கோர்கிரா சைபோட்டா போரில் பங்கேற்றது. இது பெலோபொன்னேசியப் போருக்கு ஒரு காரணமாக இருந்தது. மேலும் துசிடிடீசின் கூற்றுப்படி, அதுவரை கிரேக்க நகர அரசுகளுக்கு இடையே நடந்த போர்களில் மிகப்பெரிய கடற்படைப் போராக அது இருந்தது. கி.மு ஐந்தாம் நூற்றாண்டு கிரேக்கத்தின் மூன்று பெரிய கடற்படை சக்திகளில் ஏதென்ஸ் மற்றும் கொரிந்துடன் கோர்கிராவும் ஒன்று என்று துசிடிடீஸ் தெரிவிக்கிறார். பண்டைய கிரேக்க கோவில்களின் இடிபாடுகள் மற்றும் பண்டைய நகரமான கோர்கிராவின் பிற தொல்பொருள் தளங்கள் பாலையோபோலிசில் காணப்படுகின்றன. தீவு முழுவதும் உத்திநோக்கு இடங்களை காக்கும் வகையில் கட்டப்பட்ட இடைக்கால கோட்டையகங்கள் இடைக்காலத்தில் கடற்கொள்ளையர்கள் மற்றும் உதுமானியர்களின் படையெடுப்புகளுக்கு எதிரான போராட்டக்கு சான்றாக உள்ளன. இந்த இரண்டு கோட்டையகங்கள் இதன் தலைநகரை சூழ்ந்துள்ளன, இவ்வாறு கிரேக்கத்தில் உள்ள ஒரே நகரம் இது ஆகும். இதன் விளைவாக, கோர்புவின் தலைநகரம் கிரேக்க அரசாங்கத்தால் அதிகாரப்பூர்வமாக காஸ்ட்ரோபோலிஸ் ("கோட்டை நகரம்") என அறிவிக்கப்பட்டது. இடைக்காலம் மற்றும் 17 ஆம் நூற்றாண்டு வரை, பல முற்றுகைகளின் போது தீவு உதுமானியரை வெற்றிகரமாக விரட்டியது. இது உதுமானியப் பேரரசுக்கு எதிராக ஐரோப்பிய நாடுகளின் அரணாக அங்கீகரிக்கப்பட்டது மேலும் ஐரோப்பாவின் மிகவும் வலுவான இடங்களில் ஒன்றாக மாறியது. ஏட்ரியாட்டிக்கிற்குள் உதுமானியர்களின் ஊடுருவலுக்கு எதிராக தற்காத்துக் கொள்ள தீவின் கோட்டைகள் வெனிசியர்களால் பயன்படுத்தப்பட்டன. நெப்போலியன் போர்களைத் தொடர்ந்து கோர்பு இறுதியில் பிரித்தானியர் ஆட்சியின் கீழ் விழுந்தது. இறுதியில் அயோனியன் தீவுகளின் அமெரிக்காவின் மீதமுள்ள தீவுகளுடன் பிரித்தானிய அரசாங்கத்தால் கிரேக்கத்திற்கு வழங்கப்பட்டது. 1864 இல் லண்டன் உடன்படிக்கையின் கீழ் நவீன கிரேக்கத்துடன் ஒருங்கிணைக்கப்பட்டது. நவீன கிரேக்க அரசின் முதல் பல்கலைக்கழகமான அயோனியன் அகாடமி மற்றும் நவீன கிரேக்கத்தின் முதல் கிரேக்கநாடக அரங்கம் மற்றும் ஓபரா ஹவுஸான நோபில் டீட்ரோ டி சான் கியாகோமோ டி கோர்ஃபே ஆகியவற்றின் தோற்றம் கோர்பு ஆகும். 1821 புரட்சிக்குப் பிறகு சுதந்திர கிரேக்கத்தின் முதல் ஆளுநர், நவீன கிரேக்க அரசின் நிறுவனர் மற்றும் புகழ்பெற்ற ஐரோப்பிய இராஜதந்திரி அயோனிஸ் கபோடிஸ்ட்ரியாஸ் கோர்புவில் பிறந்தவர்.
2007 ஆம் ஆண்டில், நகரத்தின் பழைய நகரம் நினைவுச்சின்னங்களுக்கும் களங்களுக்குமான அனைத்துலக அவையின் பரிந்துரையைத் தொடர்ந்து யுனெஸ்கோ உலக பாரம்பரியக் கள பட்டியலில் சேர்க்கப்பட்டது. 1994 ஐரோப்பிய ஒன்றிய உச்சி மாநாடு கோர்புவில் நடைபெற்றது. இந்த தீவு ஒரு பிரபலமான சுற்றுலா தலமாகும்.
புவியியல்
கோர்புவின் வடகிழக்கு விளிம்பு அல்பேனியாவின் சரண்டே கடற்கரைக்கு நெருக்கமாக அமைந்துள்ளது. இது 3 முதல் 23 கிமீ (2 முதல் 14 மைல்கள்) அகலத்தில் மாறுபடும் நீரிணையால் பிரிக்கப்பட்டுள்ளது. தீவின் தென்கிழக்கு பகுதி கிரேக்கத்தின் தெஸ்ப்ரோட்டியா கடற்கரைக்கு அருகில் அமைந்துள்ளது. தீவின் வடிவம் அரிவாளை (drepanē, δρεπάνι) ஒத்திருக்கிறது, இந்த அமைப்பு பழங்காலத்தவர்களால் ஒப்பிடப்பட்டது: தீவின் குழிவான ஒரு பக்கத்தின், மையத்தில் கோர்பு நகரமும் துறைமுகமும், அல்பேனிய கடற்கரையை நோக்கி அமைந்துள்ளது. தீவின் பரப்பளவு 592.9 சதுர கிலோமீட்டர் (146,500 ஏக்கர்) என மதிப்பிடப்பட்டுள்ளது, இது தோராயமாக 64 கிமீ (40 மைல்) நீளம் கொண்டது. அகலம் மிகுந்த பகுதி சுமார் 32 கிமீ (20 மைல்) ஆகும்.
இரண்டாவது மலைத்தொடரானது சாண்டி ஜெகா அல்லது சாண்டா டெக்கா மலையில் முடிவடைகிறது, இது கிரேக்க சுடுப் பெயரான Άγιοι Δέκα (ஹகியோய் டெகா) என்று அழைக்கப்படுகிறது. முழுத் தீவும், பல்வேறு சுண்ணாம்புக் கற்களால் ஆனது, மேற்பரப்பு பல்வகைமையானதாக உள்ளது. தீவின் அஜியோஸ் கோர்டிஸ், கோரிஷன் லகூன், அஜியோஸ் ஜார்ஜியோஸ், மராத்தியா, காசியோபி, சிடாரி, பாலையோகாஸ்ட்ரிட்சா போன்ற பல இடங்களில் கடற்கரைகள் காணப்படுகின்றன. கோர்ஃபு கெஃபலோனியா புவியியல் உரசுமுணையின் அருகில் அமைந்துள்ளதால் நிலநடுக்கங்கள் ஏற்பட்டுள்ளன.
அடிக்குறிப்புகள்
பகுப்பு:கிரேக்கத் தீவுகள் பகுப்பு:இலத்தீன் வார்த்தைகளைக் கொண்ட கட்டுரைகள் பகுப்பு:Coordinates on Wikidata
எதிர் சமச்சீர் அணி
நேரியல் இயற்கணிதத்தில் ஒரு சதுர அணியின் இடமாற்று அணியானது மூல அணியின் எதிரணியாக இருந்தால் அச்சதுர அணி எதிர் சமச்சீர் அணி (skew-symmetric matrix) எனப்படும் )
எடுத்துக்காட்டு:
இவ்வணியின் இடமாற்று அணி:
அணிக்கோவை
A ஒரு n×n வரிசையுடைய எதிர் சமச்சீர் அணி A இன் அணிக்கோவை:
n ஒற்றை எண்ணாக இருந்தால், அணிக்கோவையின் மதிப்பு பூச்சியமாகும்.
n இரட்டை எண்ணாக இருந்தால், அணிக்கோவையின் மதிப்பை A இன் உறுப்புகளாலான பல்லுறுப்புக்கோவையின் வர்க்கமாக எழுதலாம். இம்முடிவினை முதன்முதலில் கணிதவியலாளர் கெய்லி நிறுவியுள்ளார்.
வெளியிணைப்புகள்
பகுப்பு:அணிகள்
ஏ. செல்வராசன்
'''ஏ. செல்வராசன்' (A. Selvarajan)'' இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக துறைமுகம் தொகுதியில் 1977 மற்றும் 1980 ஆகிய தேர்தல்களில் போட்டியிட்டு வெற்றிபெற்றார்.
அருவிக்கரை ஸ்ரீகிருஷ்ணசுவாமி கோயில்
அருவிக்கரை ஸ்ரீகிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், அருவிக்கரை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீகிருஷ்ணன் சன்னதியும், விஷ்ணு நாகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் ஸ்ரீகிருஷ்ணஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூச்சியபாதர்
ஆச்சாரிய பூச்சியபாதர் அல்லது பூச்சியபாதர் (பொ.ஊ. 464–524) என்பவர் திகம்பர சமணப் பிரிவின் புகழ்பெற்ற இலக்கண அறிஞரும் ஆச்சாரியரும் (மெய்யியல் அறிஞர்) ஆவார். இவரது பரந்த புலமை மற்றும் ஆழ்ந்த பக்தி என்பவற்றின் விளைவாகக் கடவுளரால் வணங்கப்பட்டதாக நம்பப்படுவதால், இவர் பூச்சியபாதர் என அழைக்கப்படுகிறார். இவர் மேலைக் கங்க அரசின் மன்னனான துர்விநிதனின் குருவாக விளங்கினார்.
வாழ்வு
பூச்சியபாதர் பொ.ஊ. ஐந்தாம் அல்லது ஆறாம் நூற்றாண்டில் சிறந்து விளங்கினார். இவர் பொ.ஊ. 510 இலிருந்து பொ.ஊ. 600 வரை வாழ்ந்துள்ளதாகக் கூறப்படுகிறது. திகம்பர சமணத் துறவியான பின்னர் இவருக்கு தேவநந்தி எனும் பெயர் வழங்கப்பட்டது. சுவர்க்கத்திலிருந்து தேவர்கள் வருகை புரிந்து இவரது பாதங்களுக்குப் பூசை செய்தமையால் பூச்சியபாதர் எனும் பெயர் பெற்றார். இவருக்கு முன்னிருந்த ஆச்சாரிய குந்தகுந்தர் மற்றும் ஆச்சாரிய சமந்தபத்திரர் போன்றோரின் படைப்புக்களால் பெரிதும் தாக்கம் பெற்றார். இவர் முற்காலச் சமண இலக்கியத் துறை அறிஞர்களில் மிகச்சிறந்தவராகக் கருதப்படுகிறார். இவர் ஒரு குறைவற்ற சமயத் தலைமை மரபையும் அகநிலை வரன்முறையையும் கொண்ட முக்கிய நல்வழிப்படுத்துபவராவார். இவர் ஒரு தலைசிறந்த யோகியும், உயரிய அகநிலை உணர்வாளரும், சிறந்த புலவரும், குறிப்பிடத் தகுந்த அறிஞரும், சிறந்த எழுத்தாளரும் பல்வேறு அறிவுத் துறைகளில் சிறந்தவருமாவார். இவர் சமக்கிருதத்தில் பா வகை மற்றும் உரைநடை இலக்கியங்களை எழுதியுள்ளார். இவர் ஆச்சாரிய குந்தகுந்தரின் வழிமரபின் பகுதியாகிய நந்தி சங்கத்தின் சமயத் தலைவராய் இருந்தார். இவர் நந்தி சங்கத்தின் சமயத் தலைமை வழிமரபின் பத்தாவது குருவாவார். இவர் கர்நாடகத்தில் பிராமணக் குடும்பத்தில் பிறந்தார். மாதவ பட்டரும் சிறீதேவியும் இவரது பெற்றோராவர்.
சமயம் தொடர்பில் மட்டுமன்றி சமயம் சாராத துறைகளான ஆயுர்வேதம் மற்றும் சமக்கிருத இலக்கணம் போன்ற துறைகளில் எழுதிய முதல் சமணத் துறவி இவராயிருக்காலாமெனக் கருதப் படுகிறது. ஆச்சாரிய பூச்சியபாதர் சமணத்தின் ஆழ்ந்த புலமை மிக அறிஞரும் சினர்களின் வழித்தடத்தைப் பின்பற்றுகின்ற சிறந்த துறவியுமாவார். மேலும், இவர் ஒரு இலக்கண அறிஞரும், சமக்கிருதப் பாடல்கள் மற்றும் ஆயுர்வேதத்தில் சிறப்புத் தேர்ச்சி பெற்றவருமாவார்.
சர்வார்த்தசித்தியில், இருவரும் நன்மை பெறும் வகையில் ஒருவர் தனது செல்வத்தை இன்னொருவருக்கு வழங்குதலே தான (ஈகை) எனப் பூச்சியபாதர் வரையறை செய்துள்ளார்.
நெல்சன் மண்டேலா
நெல்சன் மண்டேலா (Nelson Rolihlahla Mandela, 18 சூலை 1918 – 5 திசம்பர் 2013), தென்னாப்பிரிக்காவின் மக்களாட்சி முறையில் தேர்ந்தெடுக்கப்பட்ட முதல் குடியரசுத் தலைவர் ஆவார். அதற்கு முன்னர் நிறவெறிக்கு எதிராகப் போராடிய முக்கிய தலைவர்களுள் ஒருவராக இருந்தார். தொடக்கத்தில் அறப்போர் (வன்முறையற்ற) வழியில் நம்பிக்கை கொண்டிருந்த இவர், பிறகு ஆப்பிரிக்க தேசிய காங்கிரஸின் இராணுவப் பிரிவுக்கு தலைமை தாங்கினார். இவர்கள் மரபுசாரா கொரில்லாப் போர்முறைத் தாக்குதலை நிறவெறி அரசுக்கு எதிராக நடத்தினர். மண்டேலாவின் 27 ஆண்டு சிறைவாசம், நிறவெறிக் கொடுமையின் பரவலாக அறியப்பட்ட சாட்சியமாக விளங்குகிறது. சிறையின் பெரும்பாலான காலத்தை இவர் ராபன் தீவில் சிறிய சிறை அறையில் கழித்தார். 1990 இல் அவரது விடுதலைக்கு பிறகு அமைதியான முறையில் புதிய தென்னாப்பிரிக்கக் குடியரசு மலர்ந்தது. மண்டேலா, உலகில் அதிகம் மதிக்கப்படும் தலைவர்களில் ஒருவராக விளங்கினார்.
மத்திய குயின்ஸ்லாந்து பல்கலைக்கழகம்
மத்திய குயின்ஸ்லாந்து பல்கலைக்கழகம் (Central Queensland University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் ரொக்ஹாம்ப்ரன் நகரத்தில் அமைந்துள்ளது. 1992 ஆம் ஆண்டு தொடங்கப்பட்டது.
நெல்சன் மண்டேலா
நெல்சன் மண்டேலா 1950 ஆம் ஆண்டு சூலை மாதம் 18 ஆம் தியதி தென்னாப்பிரிக்காவில் உள்ள குலு கிராமத்தில் பிறந்தார். இவரது தந்தை சோசா பழங்குடிஇன மக்கள் தலைவர் ஆவார். இவரின் தந்தைக்கு நான்கு மனைவிகள். மூன்றாவது மனைவிக்கு மகனாகப் பிறந்தவர் தான் மண்டேலா. இவரின் முழுப்பெயர் 'நெல்சன் ரோபிசலா மண்டேலா'. நெல்சன் மண்டேலா என்றே பொதுவாக அழைப்பார்கள். இவரின் சிறுவயதில் குத்துச் சண்டை வீரராகவே அறியப் படுகிறார்.1937ஆம் ஆண்டு அந்தக் குடும்பத்திலிருந்து முதன் முதலில் பள்ளி சென்ற மண்டேலா, இளம் வயதில் ஆடு,மாடு,மேய்த்துக்கொண்டே பள்ளிக்கூடத்தில் படித்தார். போர் புரியும் கலைகளையும் பயின்றார். இவரின் பெயரின் முன்னால் உள்ள "நெல்சன்" இவர் கல்வி கற்ற முதல் பள்ளியின் ஆசிரியரினால் சூட்டப்பட்டது என்பது குறிப்பிடத்தக்கது. கல்வியறிவைப் பெறுவதில் பெரிதும் நாட்டம் கொண்ட மண்டேலா,லண்டன் மற்றும் தென்னாபிரிக்கா பல்கலைக்கழகங்களிலும் பட்டப்படிப்பை மேற்கொண்டார். 1941 ஆம் ஆண்டு ஜோகானஸ்பேர்க் சென்று பகுதி நேரத்தில் சட்டம்சட்டக்கல்வி படித்தார். தங்கச்] சுரங்க பாதுகாப்பு அதிகாரியாகவும், தோட்ட முகவராகவும் பணியாற்றி வந்தார்.
அப்போது 'நோமதாம் சங்கர்' என்ற செவிலியரைத் திருமணம் செய்துகொண்டார். மண்டேலா ஆப்பிரிக்க தேசிய காங்கிரஸ் இயக்கத்தில் தீவிரமாக ஈடுபட்டு இருந்ததால் மனைவிக்கும் அவருக்கும் இடையே கருத்து வேறுபாடு ஏற்பட்டது. பின்னர் தென்னாப்பிரிக்க அரசு, ஆப்பிரிக்க தேசிய காங்கிரஸ் கட்சியைத் தடை செய்தது. மண்டேலா மீது வழக்கு தொடரப்பட்டது. ஐந்தாண்டுகளாக அந்த வழக்கு விசாரணை நடந்து கொண்டு இருந்தபோது 1958 ஆம் ஆண்டு வின்னி மடிகி லேனா என்பவரை மணந்தார். வின்னி தனது கணவரின் கொள்கைகளுக்காகப் போராடி வந்தார். மண்டேலாவுக்கு 5 குழந்தைகள் உள்ளனர்.
மத்திய குயின்ஸ்லாந்து பல்கலைக்கழகம்
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
பூச்சியபாதர்
மூலங்கள்
பகுப்பு:சமண ஆச்சாரியர்கள் பகுப்பு:இந்தியச் சமணத் துறவிகள்
நெல்சன் மண்டேலா
அறப் போராட்டங்கள்
தென்னாப்பிரிக்க நாட்டில் கறுப்பர்கள் பெரும்பான்மையாக வாழ்கிறார்கள். அங்கு வெள்ளையர்கள் சிறுபான்மையினர். ஆனாலும் ஆட்சி அதிகாரம் வெள்ளையர்களிடமே இருந்தது. 1939 ஆம் ஆண்டில் தனது 21 ஆவது வயதில் கறுப்பின இளைஞர்களை ஒன்றிணைத்து, ‘கறுப்பின மக்கள் அடக்கப்படுகின்றனர். அவர்களுக்கு வாக்களிக்கும் உரிமை மறுக்கப்படுகின்றது. அவர்கள் பிரயாணம் செய்வதற்கு அவர்களுடைய நாட்டினுள்ளேயே அனுமதி பெற வேண்டியுள்ளது. நிலவுடமையாளர்களாக கறுப்பின மக்கள் இருப்பது தடை செய்யப்பட்டுள்ளது. இவை சுதேச மக்களுக்கு எதிரானவை. நீதியற்றவை. இவற்றிற்கு எதிராக நாம் போராட வேண்டும்” என அறை கூவி கறுப்பின மக்களை விழிப்படையச் செய்வதில் வெற்றிக் கண்டார். 1943 ஆம் ஆண்டு ஆப்ரிக்க தேசிய காங்கிரஸில் சேர்ந்தார். 1948 ஆம் ஆண்டு தென்னாப்பிரிக்காவின் ஆட்சிப் பொறுப்பேற்ற அரசு, கறுப்பின மக்களுக்கெதிராக முறையற்ற நடவடிக்கைகளை எடுத்தது. மண்டேலாவும் அவரின் பல்கலைக்கழகத் தோழனாகிய ஒலிவர் ரம்போவும் இணைந்து இன ஒதுக்கலுக்குள்ளாகிய கறுப்பின மக்களுக்காக சட்ட ஆலோசனைகளை வழங்கினர்.
இனவாதமும் ஒடுக்குமுறையும் அரசின் ஆதரவுடன் அரங்கேறுவதை அறிந்து கொண்ட மண்டேலா சீற்றம் கொண்டவராக அரசியலுக்குள் குதித்தார். கறுப்பர்களின் நலனை பாதுகாப்பதற்காக உருவான "ஆப்பிரிக்க தேசிய காங்கிரஸ்" என்ற கட்சியின் முதன்மை பொருப்புக்கு வந்தார். அதன் தலைவரான நெல்சன் மண்டேலா, இனவெறி பிடித்த வெள்ளையர் ஆட்சியை எதிர்த்துப் போராடினார். இவரின் தலைமையில் அரசின் இனவாதக் கொள்கைகளுக்கு எதிராக அறப் போராட்டங்கள் முளையெடுக்க ஆரம்பித்தன. இவரது வன்முறையற்ற போராட்டம் வளர்ச்சியடைவதைக் கண்ட வெள்ளையர் அரசு 1956 இல், அரசுக்கு எதிராக புரட்சி செய்தார் என கைது செய்தது. ஆனால் நான்காண்டு விசாரணைக்குப் பிறகு குற்றச்சாட்டுகள் கைவிடப்பட்டன. சிறையில் இருந்து வெளிவந்த மண்டேலா தீவிரமாகச் செயற்பட்டார். இதன் காரணமாக 1960 களில் ஆபிரிக்க தேசிய காங்கிரஸ் வேகமாக வளர்ச்சியடைந்தது. 1960 இல் ஆபிரிக்கர்களுக்கு விசேட கடவுச்சீட்டு வழங்குவதற்கு எதிராக ஊர்வலம் ஒன்றை சார்ப்பிவில் நகரில் நடத்தினார். பொலிசாரின் துப்பாக்கிப் பிரயோகத்தில் 69 பேர் கொல்லப்பட்டனர். 1956 ஆம் ஆண்டு திசம்பர் 5ல் தேசத்துரோகக் குற்றம் சாட்டுகளுக்காக மண்டேலாவும் அவரின் 150 வரையான தோழர்களும் கைது செய்யப்பட்டனர். நெடிய சட்ட போராட்டத்திற்கு பிறகு 1961இல் அனைவரும் குற்றச்சாட்டிலிருந்து விடுவிக்கப்பட்டனர்.
ஆயுதப் போராட்டங்கள்
இதனையடுத்து அறப்போர் மூலம் போராடி உரிமைகளைப் பெற முடியாது என உணர்ந்த மண்டேலா ஆயுத வழிமுறையை நாடினார். இதனையடுத்து அவரைக் கைது செய்ய வெள்ளையாட்சியினர் முடிவு செய்தனர்.
1961 ஆம் ஆண்டு ஆப்பிரிக்க தேசிய காங்கிரஸின் ஆயுதப்படைத் தலைவனாக மண்டேலா உருவெடுத்தார். இதை உருவாக்கியதிலும் இவருக்கு பங்குண்டு. வெளிநாட்டு நட்பு சக்திகளிடமிருந்து பணம் மற்றும் இராணுவ உதவிகளைப் பெற்று, அரசு மற்றும் இராணுவ கேந்திர நிலையங்கள் மீது கெரில்லா பாணியிலான தாக்குதல்களை ஒருங்கிணைத்து நடத்தினார்.
1961, திசம்பர் 16 ஆம் நாள் இனவெறிக்கு எதிரான முதலாவது தாக்குதல் மண்டேலா தலைமையில் நடத்தப்பட்டது. அரசாங்கம் கடுமையாக கெடுபிடி செய்ததால் 1961 ம் ஆண்டில் மண்டேலா தலைமறைவானார். அவரை பிடிக்க வாரண்டு பிறப்பிக்கப்பட்டது. ஆனால், பின்னாளில் இவர் தலைமை வகித்த அமைப்பினரின் நடவடிக்கைகளால் பொதுமக்களும் பாதிக்கப்பட்டனர். இனவெறிக்கு எதிரான இவரது போர் நடவடிக்கைகள் மனித உரிமைகளை மீறுவதாகக் குற்றம் சாட்டப்பட்டது. இதனைக் காரணம் காட்டி அமெரிக்காவும் இவர் மீது பயங்கரவாத முத்திரைக் குத்தியது. மண்டேலா அமெரிக்காவுக்குள் நுழைவதற்கான தடை சூலை, 2008 வரை நடைமுறையில் இருந்தது.
1962, ஆகத்து 05 ஆம் நாள் இவர் தங்கியிருந்த பகுதிக்குள் மாறு வேடமணிந்து புகுந்த காவல்துறையினரால் சுற்றிவளைக்கப்பட்டு கைதாகினார். திட்டமிட்டபடி மண்டேலா உட்பட 10 முக்கிய ஆப்பிரிக்கத் தேசியக் காங்கிரஸ் (African National Congress) தலைவர்களைக் கைது செய்து சிறையில் அடைந்தது வெள்ளை அரசு. அரசுக்கு எதிராகப் புரட்சி செய்தமை, அமைதியைக் குலைத்தமை, கலகத்தை உருவாக்கியமை என குற்றச்சாட்டுக்கள் முன்வைக்கப்பட்டன. இவ்வழக்கு 1963 இல் ரிவோனியா செயற்பாடு (process Rivonia) எனக் குறிப்பிடப்பட்டுள்ளது. தென்னாபிரிக்க அரசைக் கவிழ்க்க முயன்றதாக அவர் மீது குற்றம் சாட்டப்பட்டது. மண்டேலாவுக்கு 1964 ஆம் ஆண்டு சூன் 12ல் ஆயுள் தண்டனை விதிக்கப்பட்டது. அப்போது அவருக்கு 46 வயது. அன்று ஆரம்பித்த அவரின் சிறை வாசம் 27 ஆண்டுகளாகத் தொடர்ந்தது.
சிறை
மண்டேலா 1962இல் சிறையில் அடைக்கப்பட்டார். ஏறத்தாழ 27 ஆண்டுகள் சிறையில் இருந்தார். உலக வரலாற்றிலேயே மண்டேலாவை போல இவ்வளவு நீண்ட காலம் சிறையில் வாடிய தலைவர்கள் கிடையாது.
புனே பழங்குடியினர் அருங்காட்சியகம்
புனே பழங்குடியினர் அருங்காட்சியகம் (Pune Tribal Museum) இந்தியாவின் மகாராட்டிர மாநிலம் புனே நகரில் அமைந்துள்ளது. புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தின் விரிவாக்கமாக 1962 ஆம் ஆண்டு அருங்காட்சியகம் நிறுவப்பட்டது, 1965 ஆம் ஆண்டு முதல் செயல்படத் தொடங்கி மகாராட்டிர பழங்குடியினரின் கலாச்சாரத்தை வெளிப்படுத்தி வருகிறது. பழங்குடியினரின் கலை மற்றும் கவித்துவ அம்சங்களைப் பாதுகாக்க உறுதிபூண்ட ஓர் இடமாக செயல்படுகிறது. அருங்காட்சியகத்தின் நிர்வாகம் தற்போது புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தில் உள்ளது.
நெல்சன் மண்டேலா
சிறை
பல ஆண்டுகள் அவரைத் தனிமைச்சிறையில் அடைத்து கொடுமை செய்தது தென்னாப்பிரிக்க அரசாங்கம். மனைவியைச் சந்திப்பதற்குக்கூட அனுமதி மறுக்கப்பட்டது. 1988 ஆம் ஆண்டு கடுமையான காச நோய் ஏற்பட்டு, மரணத்தின் எல்லைக்கே சென்றார். அதனால் வீட்டுச்சிறைக்கு மாற்றப்பட்டார்.
புனே பழங்குடியினர் அருங்காட்சியகம்
கண்காட்சிகள்
மகாராட்டிராவின் உள்ள 47 பழங்குடியினருடன் தொடர்புடைய இசைக்கருவிகள், நகைகள், கருவிகள், கைவினைப்பொருட்கள், ஆடைகள், சிலைகள், வீட்டுப் பொருட்கள், புகைப்படங்கள், ஆயுதங்கள், கருவிகள், போர் ஓவியங்கள், மூங்கில் வேலைகள், முகமூடிகள், உடைகள், பாத்திரங்கள் உள்ளிட்ட கலைப்பொருட்கள் இங்கு காட்சிப்படுத்தப்பட்டுள்ளன.
விரிவாக்க திட்டங்கள்
புனே விமான நிலையத்தில் காத்திருக்கும் பயணிகள், அதே விமான நிலையத்தில் அமைக்கப்பட்டுள்ள புனேவின் காட்சி மையமான பழங்குடியினர் ஆராய்ச்சி மற்றும் பயிற்சி நிறுவனத்தில் உள்ள இந்த அருங்காட்சியகத்தை மெய்நிகர் சுற்றிப் பார்க்க உதவும் வகையில் திட்டமிடப்பட்டுள்ளது.
நெல்சன் மண்டேலா
மண்டேலாவின் விடுதலைக்கான போராட்டங்கள்
"மன்னிப்பு கேட்டால் விடுதலை செய்கிறோம்" என்று தென்னாப்பிரிக்கா அரசு ஆசை காட்டியது. ஆனால் மண்டேலா மன்னிப்பு கேட்க மறுத்துவிட்டார். தென்னாப்பிரிக்காவில் ஆட்சி மாற்றம் ஏற்பட்டு புதிய அதிபராக டெக்ளார்க் பதவிக்கு வந்தார். அவர் மண்டேலாவை விடுதலை செய்ய முன்வந்தார். இதனால் மண்டேலாவின் விடுதலை நாளை உலகமே ஆவலுடன் எதிர்பார்த்து இருந்தது.
புனே பழங்குடியினர் அருங்காட்சியகம்
புற இணைப்புகள்
பகுப்பு:இந்திய அருங்காட்சியகங்கள் பகுப்பு:புனே பகுப்பு:மகாராட்டிரப் பண்பாடு
நெல்சன் மண்டேலா
பேச்சு வார்த்தைகள்
மண்டேலா தனது கோரிக்கைகள் தொடர்பாக டெக்ளார்க் அரசுடன் பேச்சுவார்த்தைகளில் ஈடுபட்டு, அவர்களிடம் இருந்து தனது பல கோரிக்கைகளைப் பெற்றுக் கொண்டார். தென்னாப்பிரிக்கா ஒரு மக்களாட்சி நாடாகப் பின்னர் மலர்வதற்கு இந்தப் பேச்சுவார்த்தைகள் முக்கிய பங்கு வகித்தன.
விடுதலை
அப்போதைய தென்னாப்பிரிக்கா அரசுத் தலைவரான பிரடெரிக் வில்லியம் டி கிளர்க் ஆப்பிரிக்க தேசிய காங்கிரஸ் மீதான தடையை நீக்கி, மண்டேலா பெப்ரவரி 11, 1990 அன்று விடுதலைச் செய்யப்படுவார் என்று அதிகாரப் பூர்வமாக அறிவித்தார். . 1990ல் மண்டேலா சிறையிலிருந்து விடுதலை பெற்றார்..விடுதலை பெற்றபோது அவருக்கு வயது 71. இந்நிகழ்வு உலகம் முழுவதும் நேரடியாக தொலைக்காட்சிகளில் ஒளிபரப்பப்பட்டது.
தென்னாப்பிரிக்கா அரசு அறிவித்தபடியே பெப்ரவரி 11, 1990 அன்று மாலையில் மண்டேலா விடுதலைச் செய்யப்பட்டார். மண்டேலாவை வரவேற்க உலகம் முழுவதும் ஏற்பாடுகள் நடந்தன. இந்தியா சார்பாக பிரதமர் வி. பி. சிங் தலைமையில் வரவேற்புக் குழு அமைக்கப்பட்டது. மண்டேலாவுடன் அவர் மனைவி வின்னி கை கோர்த்தபடி சிறையில் இருந்து வெளியே வந்தார். சிறைச்சாலையின் வாசலில் ஆப்பிரிக்கா நாட்டுத் தலைவர்கள் மற்றும் ஏராளமான தொண்டர்கள் அவரை உற்சாகத்துடனும், மகிழ்ச்சியுடனும் வரவேற்றனர்.
பின்னர் மண்டேலாவை காவலர் பாதுகாப்பாக கேப்டவுன் நகருக்கு அழைத்துச் சென்றனர். சிறைச்சாலையின் வாசலில் பல்வேறு நாடுகளைச் சேர்ந்த தொலைக்காட்சி மற்றும் புகைப்பட நிபுணர்கள் அவரை படம் எடுத்தனர். மண்டேலா விடுதலையான நிகழ்ச்சி தென்னாப்பிரிக்கா முழுவதும் தொலைக்காட்சியில் நேரடியாக ஒளிபரப்பப்பட்டது. மண்டேலா விடுதலை செய்யப்பட்டதை உலக தலைவர்கள் பலர் வரவேற்றார்கள். கேப்டவுன் நகருக்கு திரும்பிய மண்டேலா அங்கு ஆப்பிரிக்க தேசிய காங்கிரஸ் கட்சியினர் மத்தியில் பேசினார். அவர் கூறியதாவது:-
"இனவெறி ஆட்சியை தனிமைப்படுத்த சர்வதேச சமுதாயம் தொடர்ந்து பிரசாரம் செய்ய வேண்டும். என்னுடைய விடுதலை மட்டும் பேச்சுவார்த்தைக்குத் தேவையான அடித்தளம் ஆகாது. நிற வேறுபாடு இல்லாமல் ஜனநாயகரீதியில் தேர்ந்தெடுக்கப்படும் அமைப்புதான் நம் நாட்டின் எதிர்காலத்தைத் தீர்மானிக்க வேண்டும். அரசியல் அதிகாரத்தின் மீது வெள்ளையர்களின் ஏகாதிபத்தியத்துக்கு முடிவு காண வேண்டும். கறுப்பர்களுக்குச் சம உரிமை கிடைக்க வேண்டும். அதுவரை போராடுவோம்."
மக்களாட்சி, தேர்தல், தென்னாப்பிரிக்காவின் அதிபராதல்
1994, மே 10 ஆம் தியதி அவர் தென்னாப்பிரிக்காவின் அதிபர் ஆனார். அதிபர் ஆனப்பின், 1998 ம் ஆண்டு முதல் தென்னாப்பிரிக்கப் பள்ளிகளில் தமிழ், தெலுங்கு, இந்தி, குஜராத்தி, உருது ஆகிய மொழிகளை கற்றுக் கொடுக்க ஏற்பாடுச் செய்தார். நோபல் பரிசுபெற்ற நெல்சன் மண்டேலா தென்னாப்பிரிக்காவின் முதலாவது கறுப்பின ஜனாதிபதியாக தெரிவு செய்யப்பட்டு பதவி வகித்ததன் பின் 1999 இல் பதவியை விட்டு விலகினார். இவர் 2வது முறை அதிபர் பதவிக்கு போட்டியிட மறுத்துவிட்டார்.
உண்மைக்கும் நல்லிணக்கப்பாட்டுக்குமான செயற்பாடுகள்
நீண்ட போராட்டத்தின் பின், அடக்குமுறையாளர்களுக்கும், அடக்கப்பட்டவர்களுக்கும் இடையே இணக்கப்பாட்டை ஏற்படுத்தும் பல்வேறு செயற்பாடுகளில் மண்டேலா ஈடுபட்டார். அவற்றில் முக்கியமானது உண்மையும் நல்லிணக்கப்பாட்டுக்குமான ஆணைக் குழுவை (Truth and Reconciliation Commission) அமைத்து பழிவாங்கலைத் தவிர்த்து உண்மையையும் நியாயத்தையும் பெறுவதற்கான ஒரு முறைமையை அதனூடாக ஏற்படுத்தியது ஆகும். உலக வரலாற்றுக்கே, ஆண்டைகள், அடிமைகள் உண்மைகளை அறிந்து மன்னித்து இணக்கமாக வாழ்வதற்கான ஒரு சிறந்த முன்மாதிரியாக இந்த முறைமை கருதப்படுகிறது.
உடல்நலம்
உடல்நலம் பாதிக்கப்பட்ட நிலையில் 2013 சூன் மாதம் 8 ஆம் தியதி மண்டேலா பிரிட்டோரியாவில் உள்ள மருத்துவமனையில் அனுமதிக்கப்பட்டார். அவரது உடல்நலம் கவலைக்கிடமாக உள்ளது என தென்னாப்பிரிக்க ஜனாதிபதி ஜேக்கப் சுமாவின் அலுவலகம் 2013 சூன் 23 ஆம் தியதி அறிவித்தது.
மண்டேலாவின் உடல்நிலை தொடர்ந்து கவலைக்கிடமாக இருந்ததால், 2013 சூன் 27 ஆம் தியதி ஜனாதிபதி யாக்கோபு சூமா தனது மொசாம்பிக் பயணத்தை இரத்து செய்தார். நெல்சன் மண்டேலாவின் நெருங்கிய உறவினர்கள் அனைவரும் பூர்வீக வீட்டிற்கு அவசரமாக வரவழைக்கப்பட்டனர். அவர்கள் மண்டேலா நலமடைந்து வீடு திரும்ப பிரார்த்தனை நடத்தி வந்தனர்.
மறைவு
5 டிசம்பர் 2013 அன்று தனது 95வது அகவையில் காலமானார்.
விருதுகள்
thumb|right
நேரு சமாதான விருது
உலக சமாதானத்துக்காக மண்டேலா ஆற்றிய சேவைகளைப் பாராட்டி அவர் சிறையில் இருக்கும்போதே இந்திய அரசு "நேரு சமாதான விருது" வழங்கியது. கணவர் சார்பில் வின்னி டெல்லிக்கு வந்து அந்த விருதைப் பெற்றார்.
நோபல் பரிசு‍
1993 இல் உலக அமைதிக்கான நோபல் பரிசும் இவருக்கு வழங்கப்பட்டது. அமைதி மற்றும் நல்லிணக்கத்துக்கான மகாத்மா காந்தி சர்வதேச விருது நெல்சன் மண்டேலாவுக்கு வழங்கப்பட்டுள்ளது.
இங்கிலாந்து நாடாளுமன்ற சதுக்கத்தில் திருவுருவச்சிலை
ரசிகர்கள், அரசியல்வாதிகள் மற்றும் ஆயிரக்கணக்கான பிரபலங்கள் முன்னிலையில்,  சர் வின்ஸ்டன் சர்ச்சில் மற்றும் ஆபிரகாம் லிங்கன் அருகில் உரிய நெல்சன் மண்டேலாவின் ஒரு வெண்கல சிற்பம் 30 ஆகத்து 2007 இல் இங்கிலாந்து நாடாளுமன்ற சதுக்கத்தில் வைக்கப்பட்டது. அது குறித்த ஒரு உரையில், நெல்சன் மண்டேலா நாடாளுமன்ற சதுக்கத்தில் கருப்பு மனிதன் ஒருவனின் சிலை இருக்கும் என்று 1962 இல் கண்ட கனவு நிறைவேறியது என்று கூறினார்.
நிறவெறி கொள்கைகளுக்கு எதிரான போராட்டத்துக்கு தனது வாழ்நாளையே அர்ப்பணித்த நெல்சன் மண்டேலாவை உலக நாடுகள் பலவும் உயரிய விருதுகளை வழங்கி கௌரவித்தது. அந்த வகையில் சுமார் 250க்கும் மேற்பட்ட விருதுகளை மண்டேலா பெற்றுள்ளார் என்பது குறிப்பிடத்தக்கது.
வெளி இணைப்புகள்
பகுப்பு:ஆப்பிரிக்க அரசுத்தலைவர்கள் பகுப்பு:தென்னாப்பிரிக்க அரசியல்வாதிகள் பகுப்பு:அறப் போராளிகள் பகுப்பு:பாரத ரத்னா விருது பெற்றவர்கள் பகுப்பு:1918 பிறப்புகள் பகுப்பு:காந்தியவாதிகள் பகுப்பு:2013 இறப்புகள் பகுப்பு:லெனின் அமைதிப் பரிசு பெற்றவர்கள் பகுப்பு:காந்தி அமைதிப் பரிசு பெற்றவர்கள்
கும்மன்குடி
கும்மன்குடி (Kummankudi) புதுக்கோட்டை மாவட்டம் அரிமளம் வருவாய் கோட்டத்தைச் சேர்ந்த கிராமம் ஆகும். புதுக்கோட்டையிலிருந்து 22.5 கி.மீ தொலைவிலும், அரிமளமிலிருந்து 7.4 கி.மீ தொலைவிலும் சென்னையிலிருந்து 351 கி.மீ தொலைவிலும் உள்ளது.
மக்கள் வகைப்பாடு
2001 மக்கள் தொகை கணக்கின்படி இக்கிராமத்தில் 3863 பேர் வசிக்கிறார்கள். அதில் 1841 ஆண்களும் 2022 பெண்களும் அடக்கம். கல்வியறிவு பெற்றவர்களின் எண்ணிக்கை மொத்தம் 1862 ஆகும்.
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
தொல்லியல் அருங்காட்சியகம், குவாலியர்
தொல்லியல் அருங்காட்சியகம், குவாலியர், இந்தியாவின் மத்தியப் பிரதேச மாநிலத்தில் உள்ள குவாலியரில் அமைந்துள்ளது. இந்த அருங்காட்சியகம் 1984 ஆம் ஆண்டில் பிரித்தானியர் காலத்தைச் சேர்ந்த மருத்துவ நிலையம், சிறைச்சாலை என்பன இருந்த கட்டிடம் ஒன்றில் அமைக்கப்பட்டது. இந்த அருங்காட்சியகக் கட்டிடம் நீள்சதுர வடிவான ஒரு பெரிய கூடத்தையும், அதனுடன் இணைக்கப்பட்டுள்ள ஒரு சிறிய அறையையும் கொண்டது. இவற்றுடன் கட்டிடத்தின் முன்பகுதியில் ஒன்றும் பின்பகுதியில் ஒன்றுமாக இரண்டு விறாந்தைகளும் உள்ளன.
இந்த அருங்காட்சியகத்தில் குவாலியரிலும் அதன் சுற்றாடலிலும் சேகரிக்கப்பட்ட அரும்பொருட்கள் காட்சிக்கு வைக்கப்பட்டுள்ளன.
வெளியிணைப்புக்கள்
பகுப்பு:மத்தியப் பிரதேச அருங்காட்சியகங்கள் பகுப்பு:தொல்லியல் அருங்காட்சியகங்கள்
அல் முஸ்லிம் (இதழ்)
அல் முஸ்லிம் இலங்கை, கொழும்பிலிருந்து 1907 ல் வெளிவந்த ஓர் இசுலாமிய இதழாகும்.
ஆசிரியர்
அப்துல் அசீஸ். இதன் ஆசிரியர் ஏற்கனவே "முஸ்லிம் பாதுகாவலன்" (1901) இதழை நடத்தியவராவார்.
சிறப்பு
இவ்விதழ் தமிழ், ஆங்கில இரு மொழியிலும் வெளிவந்தது.
உள்ளடக்கம்
இதுவொரு செய்தி இதழ் என்ற அடிப்படையில் நாட்டின் முக்கிய செய்திகளைத் தொகுத்து வெளியிட்டு வந்துள்ளது. 20ம் நூற்றாண்டின் முதலரைப் பகுதி இதழியல் வரலாற்றில் ஒரு முக்கியத்துவம்மிக்க இதழாக இது காணப்படுகின்றது.
ஆதாரம்
பகுப்பு:இலங்கை இசுலாமியத் தமிழ் இதழ்கள்
பரசு
பரசு இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
இலக்கணம்
thumb|right|250px|பரசு ஆரோகணச் சுரங்கள் C யிலிருந்து தொடக்கம் thumb|right|250px|பரசு அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), அந்தர காந்தாரம் (க3), சுத்த மத்திமம் (ம1), பஞ்சமம் (ப), சுத்த தைவதம் (த1), காகலி நிசாதம் (நி3), சுத்த ரிசபம் (ரி1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர்.
உசாத்துணைகள்
பகுப்பு:மாயாமாளவகௌளையின் ஜன்னிய இராகங்கள்
கடலங்குடி ஊராட்சி
கடலங்குடி ஊராட்சி (Kadalangudi Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1305 ஆகும். இவர்களில் பெண்கள் 646 பேரும் ஆண்கள் 659 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பைரெட்டிபள்ளி
பைரெட்டிபள்ளி மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஆட்சி
இந்த மண்டலத்தின் எண் 61. இது ஆந்திர சட்டமன்றத்திற்கு பலமனேர் சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:சித்தூர் மாவட்டம்